Attu (Grønland)

Attu (tidligere Agto) er ei bygd i Qeqertalik kommune på vestkysten av Grønland. I 2018 hadde den 200 innbyggere.Befolkningen i lokaliteterne 1. Januar 1977-2018 , Statistikbanken, Grønlands Statistik.

 Navn 
Navnet Attu betyr «det som ble berørt» på grønlandsk.«Attu» , Den grønlandske Havnelods, Geodatastyrelsen. Lest 26. juli 2018. Tidligere ble navnet skrevet Agto.

 Geografi 
Attu ligger på øya med samme navn, beliggende rundt 40 km sør for Kangaatsiaq på vestkysten av Grønland ut mot Davisstredet. Avstanden til Aasiaat i nord er 100 km.

Bebyggelsen ligger på ei halvøy som mot nord har en naturlig havn. Havet ved Attu er fritt for is fra mars til desember. I perioden fra desember til mars fryser havet til og vinterisen gjør det umulig å anløpe Attu med båt.

 Historie 
Attu ble grunnlagt i 1818 som en forsøksstasjon for garnfiske.

I 1974 ble det innviet en nybygd kirke i bygda.«Attu» , Qaasuitsup Kommunia. Lest 26. juli 2018.

En gang var den blant de største i landet, men folketallet har gått ned. Fra 1980 til 2014 falt innbyggertallet med 34 %.

Fram til 1. januar 2018 tilhørte Attu Qaasuitsoq kommune. Deretter ble den en del av Qeqertalik.

 Samfunn 
Fiske og fangst er det viktigste næringsvegene i bygda. Det finnes en liten fiskefabrikk med fryseri, hovedsakelig for innfrysing av torsk. Steinbitrogn mottas og sendes til videre foredling i Kangaatsiaq. Det foregår også fangst av sel og sjøfugl. Ut over fiske og fangst er sysselsettingen knyttet til tjenesteytende virksomhet, inkludert kommunale tjenester.

Attu trafikkeres av Royal Arctic Line på en av rederiets bygdeskipslinjer ut fra Aasiaat. I sommersesongen fra mai til september driver også andre virksomheter passasjertrafikk til bygda fra Kangaatsiaq og Aasiaat.

Det er helikopterrute til Aasiaat på helårsbasis.

Bygda har butikk, kommunekontor, helsestasjon, forsamlingshus, barnehage og skole med ni klassetrinn. 

Kjente personer fra Attu
Jens Abrahamsen, dansk billedhugger

 Referanser 

Eksterne lenker
 Gammelt bilde fra Agto

Kategori:Bosetninger på Grønland